Google internet-kompaniyasi bugun O‘zbekiston mustaqilligining 27 yilligi nishonlanishi munosabati bilan o‘z logotipini o‘zgartirdi. Kompaniya O‘zbekiston Mustaqilligi kuniga maxsus doodle tayyorladi - bu kompaniya logotipining muhim hodisalar munosabati bilan o‘zgargan varianti. Uni qidiruv tizimi sahifasida ko‘rish mumkin. Ingliz tilidagi «doodle» so‘zi «qing‘ir-qiyshiq yozuv» degan ma’noni anglatadi. 1998 yilda eng birinchi dudl Yonayotgan odam festivali sharafiga o‘ylab topilgan. U Larri Peyj va Sergey Brin tomonidan foydalanuvchilarni agarda qidiruv serveri ishlamasa va telefon javob bermasa, o‘z joylarida yo‘q ekanliklaridan xabardor qilish uchun ishlab chiqilgan - ya’ni, hamma festivalga ketgan va hech kim texnik yordamni ko‘rsata olmaydi.